**Bestyrelses- og Formøde nr. 2, 2017 - 2018**

Tirsdag den 23. maj 2017 kl. 18.00 – 20.30

Hollænderhaven, Fuglebakken 3, 4760 Vordingborg

**Deltagere:** Winnie, Lisbeth Palsgaard, Ketty Bagger, Alf, Torben Hein Hansen, Henrik Hjort Madsen, Ib, Niels Jørgen, Jette Rosenberg, Birthe Hermansen, 2 tolke, Otto Jensen

**Afbud:** Anders J, Susanne Halquist, Reka Munksgård, Jan Rasmussen, Jørgen Nexø Larsen

**Dagsorden:**

1. **Rettelse til Mødeplan 2017**

Det planlagte valgmøde i maj er flyttet til den 26. sep., da det var vanskeligt at nå at får arrangeret.

**/. Bilag:** Rettet Mødeplan 2017

**Beslutning:** Winnie informerede om organisering af valgmøde og tidsplan for invitationer til kandidater. Alle opfordres til at meddele sine grundorganisationer om, at valgmødet afholdes, og til at opfordre til deltagelse til mødet.

1. **Næste møde i Handicaprådet d. 31. maj**
2. **Tema: Budget 2018**

Handicaprådet har fået tilsendt reduktions og udvidelses forslag til Budget 2018 fra samtlige udvalg – som skal have tilsendt høringssvar senest d. 29/5.

Tovholderne for de enkelte Netværk lægger op til drøftelse af hvad DH-V finder er vigtigt at få med i høringssvaret til det videre arbejde i de enkelte politiske udvalg.

**/. Bilag:** Mødesager vedr. budget 2018

**Drøftelse**: Handicaprådet har haft drøftelse den 17 maj.

Børne/Unge Netværket gav en kort beskrivelse af deres tanker om budget 2018. Der er lagt op til store besparelser på hele børne- og Unge området.

Sundhedsnetværket gav en beskrivelse af deres tanker om budget. Der var ikke lagt op til besparelser men kun forbedringer i budget 2018.

Tilgængelighed savnede i budget 2018, at der ikke fortsat var en tilgængeligheds pulje. Der er sat 1 million til forhøjede kantsten ved busholdepladser.

Voksen og ældre netværket er kommet med bemærkninger omkring bl.a. interaktive bleer samt bemærkninger til kørsel til og fra aktivitetscentrene.

**Beslutning:** Taget til efterretning

1. **Strategiarbejdet ift. de 12 godkendte Politikker**

På næste møde i Handicaprådet, lægges op til en forberedende drøftelse af det igangværende strategiarbejde i forhold til de 12 godkendte politikker samt sikring af inddragelse og høring af Handicaprådet i forslag til strategier før forlæggelse for kommunalbestyrelsen.

**/. Bilag:** Brev KB vedr. manglende høring Tværgående politikker

**Drøftelse:** Winnie informerer om fremsendt brev og at handicaprådet nu er inviteret i KIF og Handicap og psykiatri.

**Beslutning:** Taget til efterretning

1. **Manglende opdatering af Handicaprådets hjemmeside**

Handicaprådets hjemmeside med mødedatoer og høringssvar er nu opdateret. Dette, efter det har været konstateret, at handicaprådets hjemmeside ikke var opdateret på flere væsentlige områder.

1. **Folkemødet Møn 2017**

Der forelægges foreløbig plan for hhv. ungedagen d. 25/8 og voksen dagen d. 26/8 samt rammebudget og organisering af bemanding og aktivitet i DH standen.

**/. Bilag:** Rammebudget og organisering

**Drøftelse:** Der er søgt 28.000kr hvoraf vi har fået 23.000kr fra aktivitetspuljen i DH. Guldborgsund har 5000kr som de gerne bidrager med, så budgettet kommer til at hænge sammen.

Fredag er Helene og Stella tovholdere – hvor vi har løbende aktiviteter i eget telt samt Jacob Nossel på scenen, der holder et oplæg.

Lørdag – Winnie, Kenneth og Anders er tovholdere. Der er booket tid på scenen hvor tovholderne vil sørge for aktivitet. Alle inviteres til at byde ind med at bemande vagtplanen.

**Beslutning:** taget til efterretning

1. **Nyt fra netværkene**

Tovholderen for hvert netværk lægger op til debat om aktuelle udfordringer og opgaver,

Indenfor netværkets område.

* **Tilgængelighedsnetværket** v/ Anders

Der har været møde med Torben Danielsen og Anders Fergo omkring tilgængelighedspuljen. Her er der givet besked om at der foreligger 600.000kr i puljen fra tidligere. Der har efterfølgende ikke været nye møder, så debatten ligger stille for nærværende.

Der er fortsat fokuspunkter i netværket som kræver opmærksomhed.

Stella og Helene savner datoer for et møde med netværket.

* **Voksen/Ældre Netværket** v/Winnie

Netværket prøver fortsat at finde en dato til at mødes med Helene og Stella. Der arbejdes på at der bliver afholdt møde inden sommerferien.

Der har været bisidderopgaver og bidrag til de høringssvar Handicaprådet skulle lave til budget 2018.

Stella har deltaget i EVA – møde den 8. maj i DH huset omkring Mening og Mestring som er et 10. mio.kr. projekt mellem jobcentre og handicaporganisationer om at få borgere i arbejde. Projektet kan have god virkning for de involverede mennesker, der kan være bekymring for om projektet vil blive brugt fremadrettet.

* **Sundhedsnetværket** v/ Niels Jørgen

Der har ikke været aktivitet i netværket. Der skal inviteres til et møde før sommerferien i netværket som forarbejde til det kommende valgmøde. Til dette møde inviteres Helene og Stella.

Netværket hører ikke om sager der ikke fungerer. Hjemmebesøg efter indlæggelse fungerer til en vis grad – dog ikke hvis man udskrives i weekenderne eller i helligdage. Der er ligeledes udfordringer med at sygehusene ikke sender Aví korrekt til kommunen, hvilket betyder at nogle borgere ikke får de besøg, de har brug for.

Ny type bosted for psykisk syge unge og misbrugere giver anledning til bekymring.

Åben indlæggelse: Region Sjælland har ikke nogen aftale om åben indlæggelse, dette er problematisk da man således ikke kan komme direkte til det specialiserede sygehus man har brug for. Dette problem/case skal sendes til Winnie således at hun kan tage det med til Patientinddragelsesudvalget i Region Sjælland

* **Børn/unge-netværket** v/ Helene

Der har været afholdt borgermøde ”Kend din ret – klag din sag” hvor der var fuldt hus med 20 tilmeldte og stor interesse udefra også. Stella og Helene tilbyder gerne at komme ud og give foredraget hvis der er nogen organisationer der skulle ønske dette.

Lisbeth Mogensen er blevet opsagt og der skal ansættes en ny i hendes sted.

Netværket har haft kontakt med skolelederforeningen for at sætte lys på den problematik vi ser i kommunen, skolelederflugt og de vilkår skolelederne har for at drive skole. Skolelederforeningen vil ikke gøre mere, da de har talt med skolelederne i Vordingborg kommune der helst løser det internt og ikke vil have emnet diskuteret andre steder. Netværket har kontakt med Folkeskolen.dk i forbindelse med de udfordringer der er på skoleområdet. Folkeskolen.dk er interesserede men vil gerne have cases. Netværket har d.d. haft møde med de to borgmesterkandidater hvor hovedpunktet for mødet var: stop forsøg med børn. Et godt møde og vi ser frem til et godt samarbejde med de to politikere.

Der har været en del bisidderopgaver, meget alvorlige sager omkring børn med vidtgående behov i netværket. Stella og Helene deltog den 19. maj i socialstyrelsens temadag om handicap og skolevægring. En rigtig god temadag hvor vi bl.a. fik kontakt med institut for menneskerettigheder der er ved at lave en rapport omkring emnet hvor også forældrene bliver hørt.

Handicapbiler: der er søgt 2 nye handicapbiler til to børn i samme familie. Dette var der blevet afslag på af Vordingborg kommune, på trods af barnets brug for respirator og andre hjælpemidler (3 kufferter, 2 flyttekasser, 1 rullebord, 1 madras og meget mere.) Foreningen Handicappede bilisters socialrådgiver har hjulpet i sagen og hjulpet med en klage som er gået til familiens favør og med en kritik af sagsbehandlingen.

1. **Gensidig orientering**

Stadig store udfordringer omkring VISP – dog ikke i Vordingborg kommune.

Stella indstilles fortsat til næstformand i VISP

Vi foreslår at Alf indstilles til RAR

Der arbejdes på at få DH Næstved i gang igen, hvilket også ser ud til at lykkes.

Næste møde 16. august 2017

1. **Godkendelse af referat fra mødet**

Referatet blev godkendt for hvert punkt.

Referent /. Helene Hansen